વાગડોદ પોલીસ સુત્રોના જણાવ્યા મુજબ ગત મંગળવારે સાંજે પાંચ વાગ્યાના સુમારે મોટા નાયતા ગામના બસસ્ટેન્ડ પર કોઇ અજાણ્યો શખ્સ ઉલટીઓ કરતો હોઇ આજુબાજુના લોકોએ એકઠા થઇ 108 ને જાણ કરતા 108 દ્વારા અજાણ્યા શખ્સને ધારપુર ખસેડાયો હતો. જ્યાં તેની સારવાર હાથ ધરાઇ હતી જેમાં શુક્રવારે તેનું મોત થયું હતું. આ યુવક મૂળ કાંકરેજ તાલુકાના ઉણ ગામનો વતની છે અને તે હાલે ઉંઝા ખાતે કામલી રોડ પર ખોડીયાર માતાજીના મંદિર પાસે રહેતો હતો તેણે કયા કારણસર ઝેરી દવા પીધી હતી તેની તપાસ હાથ ધરાઇ છે.